stanford-oval/wikipedia huggingface dataset:
מסתם לב מלאכותי

| --- | --- |

מסתמי לב מכניים
 שיוך:  מסתמי הלב, artificial anatomical object 
 מזהים
 קוד MeSH:  E07.695.310 
 מזהה MeSH:  D006350 
 מערכת השפה הרפואית המאוחדת:  C0018825 
 
מסתם לב מלאכותי (באנגלית Artificial heart valve), הוא מסתם חד-כיווני המושתל בלבו של אדם כדי להחליף מסתם שאינו מתפקד כראוי כתוצאה ממחלת לב מסתמית. הלב האנושי מכיל ארבעה מסתמים ומטרתם העיקרית היא לשמור על זרימת הדם בכיוון הנכון דרך הלב, ומהלב אל כלי הדם העיקריים המחוברים אליו (עורק הריאה ואבי העורקים). מסתמי הלב עלולים להינזק מסיבות שונות העלולות לעכב את זרימת הדם דרך המסתם (היצרות) או לאפשר לדם לזרום לאחור דרך המסתם (מה שהמסתם אמור למנוע כאשר הוא תקין), מצב המכונה מחלת לב מסתמית. הפרעות בתפקוד המסתם עלולות להוביל לבעיות חמורות, כולל אי ספיקת לב. בעוד שניתן לטפל בחלק מהמסתמים הלא מתפקדים באמצעות תרופות או לתקנם בניתוח, לעיתים יש להחליפם במסתם מלאכותי.
סוגי מסתמים ושימושיהם

ניתן לחלק את מסתמי הלב המלאכותיים לשלושה סוגים רחבים: מסתמי לב מכניים, מסתמי רקמות ביו-פרוסטטיים (ביולוגיים) ומסתמי רקמה מהונדסים. מסתמים מכניים ומסתמים ביו-פרוסטטיים (ביולוגיים) עשויים מחומרים שונים. מסתמים מכניים עשויים בדרך כלל מטיטניום ופחמן. מסתמים ביו-פרוסטטיים מורכבים מרקמה אנושית או חיה. המסתמים המורכבים מרקמה אנושית, המכונים אלוגרפטים או הומוגרפים, הם מלבם האנושי של התורמים. הבחירה בסוג המסתם המלאכותי תלויה במספר גורמים. מסתמים מכניים יכולים להיות בחירה טובה יותר עבור אנשים צעירים יותר ואנשים בסיכון להתדרדרות המסתם בשל עמידותם. מסתמי רקמות ביו-פרוסטטיים עדיפים לקבוצות גיל מבוגרות מכיוון שהסיכוי לכך שיהיה צורך לבצע החלפת שסתום נוספת במהלך חייהם אינו גבוה. בשל הסיכון להיווצרות קרישי דם עבור מסתמים מכניים ודימום חמור כתופעת לוואי מרכזית בנטילת תרופות מדללות דם, אנשים שיש להם סיכון לדימום ואינם מוכנים ליטול וארפרין עשויים לשקול גם מסתמי רקמות. מטופלים אחרים שעשויים להתאים יותר לשסתומי רקמות הם אנשים שעברו ניתוחים מתוכננים אחרים ואינם מסוגלים ליטול תרופות מדללות דם. נשים המתכננות להיכנס להריון עשויים גם לשקול שסתומי רקמות מכיוון שוארפרין גורמת לסיכונים בהריון.
אחד החסרונות העיקריים של מסתמי לב מכניים הוא שהם קשורים לסיכון מוגבר לקרישי דם. קרישים הנוצרים כתוצאה מכדוריות דם אדומות ונזק לטסיות הדם עלולים לחסום כלי דם המוביל לשבץ מוחי. אנשים עם מסתמים מכניים צריכים ליטול נוגדי קרישה (מדללי דם), כגון קומדין, למשך שארית חייהם. מסתמי לב מכניים עלולים לגרום גם לאנמיה המוליטית מכנית, מצב בו כדוריות הדם האדומות נפגעות כאשר הן עוברות דרך המסתם. כמו כן, היווצרות מהירה של מיקרו-בועות בנוזל כמו דם עקב ירידת לחץ מקומית, יכולה להוביל לאי ספיקת מסתם לב מכני. מסתמים ביו-פרוסטטיים (ביולוגיים) מיוצרים בדרך כלל מרקמת בעלי חיים המחוברת לתומך מתכת או פולימר. לרוב משתמשים ברקמת שור, אך חלקם עשויים מרקמת חזיר. הרקמה מטופלת על מנת למנוע דחייה והסתיידות. לעיתים נעשה שימוש במסתמים מתורמים אנושיים, כמו במקרה של אלוגרפט של אבי העורקים או אוטוגרפטים ריאתיים. אלוגרפט של מסתם אבי העורקים הוא מסתם אבי העורקים מתורם אנושי, שנשלף לאחר מותם או מלב שמוסר להחלפה במהלך השתלת לב. מסתמים ביו-פרוסטטיים פחות נוטים לגרום לקרישי דם לעומת ממסתמים מכניים, ולכן אינם דורשים נוגדי קרישה לכל החיים. כתוצאה מכך, לאנשים עם מסתמים ביו-פרוסטטיים יש סיכון נמוך יותר לדימום מאלה עם מסתמים מכניים. מסתמים ביו-פרוסטטיים עמידים פחות משסתומים מכניים, בדרך כלל נמשכים 10–20 שנה. משמעות הדבר היא כי לאנשים עם מסתמים ביו-פרוסטטיים יש שכיחות גבוהה יותר לדרוש החלפת מסתם אבי העורקים אחר במהלך חייהם. מסתמים ביו-פרוסטטיים נוטים להידרדר במהירות רבה יותר בקרב מטופלים צעירים יותר. מסתמי רקמה מהונדסים עדיין אינם זמינים לשימוש מסחרי. במסתמים אלו, זורעים את התאים של המטופל עצמו, על הפיגום של המסתם.
הערות שוליים

↑  Baumgartner H, Falk V, Bax JJ, De Bonis M, Hamm C, Holm PJ, Iung B, Lancellotti P, Lansac E, Rodriguez Muñoz D, Rosenhek R, Sjögren J, Tornos Mas P, Vahanian A, Walther T, Wendler O, Windecker S, Zamorano JL (בספטמבר 2017). "2017 ESC/EACTS Guidelines for the management of valvular heart disease". European Heart Journal. 38 (36): 2739–2791. doi:10.1093/eurheartj/ehx391. PMID 28886619. {{cite journal}}:  (עזרה)תחזוקה - ציטוט: שימוש בפרמטר authors (link)
1 2 3  Tillquist MN, Maddox TM (בפברואר 2011). "Cardiac crossroads: deciding between mechanical or bioprosthetic heart valve replacement". Patient Preference and Adherence. 5: 91–9. doi:10.2147/PPA.S16420. PMC 3063655. PMID 21448466. {{cite journal}}:  (עזרה)תחזוקה - ציטוט: שימוש בפרמטר authors (link)
↑  Johansen P (בספטמבר 2004). "Mechanical heart valve cavitation". Expert Review of Medical Devices. 1 (1): 95–104. doi:10.1586/17434440.1.1.95. PMID 16293013. {{cite journal}}:  (עזרה)תחזוקה - ציטוט: שימוש בפרמטר authors (link)
↑  Pibarot P, Dumesnil JG (בפברואר 2009). "Prosthetic heart valves: selection of the optimal prosthesis and long-term management". Circulation. 119 (7): 1034–48. doi:10.1161/CIRCULATIONAHA.108.778886. PMID 19237674. {{cite journal}}:  (עזרה)תחזוקה - ציטוט: שימוש בפרמטר authors (link)
↑  Hickey GL, Grant SW, Bridgewater B, Kendall S, Bryan AJ, Kuo J, Dunning J (ביוני 2015). "A comparison of outcomes between bovine pericardial and porcine valves in 38,040 patients in England and Wales over 10 years". European Journal of Cardio-Thoracic Surgery. 47 (6): 1067–74. doi:10.1093/ejcts/ezu307. PMID 25189704. {{cite journal}}:  (עזרה)תחזוקה - ציטוט: שימוש בפרמטר authors (link)
↑  Bloomfield P (ביוני 2002). "Choice of heart valve prosthesis". Heart. 87 (6): 583–9. doi:10.1136/heart.87.6.583. PMC 1767148. PMID 12010950. {{cite journal}}:  (עזרה)תחזוקה - ציטוט: שימוש בפרמטר authors (link)
↑  Harris C, Croce B, Cao C (ביולי 2015). "Tissue and mechanical heart valves". Annals of Cardiothoracic Surgery. 4 (4): 399. doi:10.3978/j.issn.2225-319X.2015.07.01. PMC 4526499. PMID 26309855. {{cite journal}}:  (עזרה)תחזוקה - ציטוט: שימוש בפרמטר authors (link)
↑  Johnston DR, Soltesz EG, Vakil N, Rajeswaran J, Roselli EE, Sabik JF, Smedira NG, Svensson LG, Lytle BW, Blackstone EH (באפריל 2015). "Long-term durability of bioprosthetic aortic valves: implications from 12,569 implants". The Annals of Thoracic Surgery. 99 (4): 1239–47. doi:10.1016/j.athoracsur.2014.10.070. PMC 5132179. PMID 25662439. {{cite journal}}:  (עזרה)תחזוקה - ציטוט: שימוש בפרמטר authors (link)
| --- | --- |
בקרת זהויות :  NLI: 987007558643105171  GND: 4222419-6  LCCN: sh91002939 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מסיב וינסון

| --- | --- |
וינסון מסיב במבט מהחלל, נאס"א
וינסון מסיב במבט מהחלל, נאס"א
 מידע כללי
 על שם:  קרל וינסון 
 גובה:  4,892 מטר. ההר הגבוה באנטארקטיקה
 מיקום:  אנטארקטיקה
 רכס הרים:  רכס סנטינל
 העפלה ראשונה:  1966, משלחת בראשות ניקולאס קלינצ'
 מסלול ההעפלה הקל:  המסלול המערבי, טיפוס שלג/קרח
 קואורדינטות:  78°31′31.74″S 85°37′1.73″W﻿ / ﻿78.5254833°S 85.6171472°W﻿ / -78.5254833; -85.6171472
  (למפת אנטארקטיקה מוגדלת) אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימסיב וינסון(למפת אנטארקטיקה רגילה) אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימסיב וינסון
 
מסיב וינסון (באנגלית: Vinson Massif) הוא מסיב ברכס סנטינל שבאנטארקטיקה. הר וינסון, ההר הגבוה ביותר ביבשת, מצוי בתחומו, ומתנשא לגובה 4,892 מטר. הוא ממוקם כ-1,200 קילומטר מהקוטב הדרומי. בסיסו הוא גוש סלע גדול באורך כ-21 ק"מ ורוחב 13 ק"מ. הוא מתנשא מעל מדף הקרח רון-פילכנר סמוך לבסיסו של חצי האי האנטארקטי. בקצהו הדרומי של המסיב מתנשאת פסגה גבוהה נוספת, הר קראדרוק (4,650 מטר).
היסטוריה

התגלה לראשונה על ידי מטוס של הצי האמריקאי ב-1958. ב-1961 קיבל מסיב וינסון את שמו מן הוועדה המייעצת לשמות אנטארקטיים (US-ACAN), על שם קרל וינסון, חבר בקונגרס האמריקאי ממדינת ג'ורג'יה, כאות הוקרה על תמיכתו בחקר אנטארקטיקה. ב-1 בנובמבר 2006, קבעה הוועדה שהר וינסון ומסיב וינסון הם ישויות נפרדות.
ב-1963 התחילו שתי קבוצות ממועדון הטיפוס האלפיני האמריקאי להפעיל לחץ על המועצה הלאומית למדע לממן משלחת טיפוס על ההר. הר וינסון היא הפסגה הגבוהה ביותר באנטארקטיקה, 4,892 מ' גובהה. היא נמצאת בחלקה הצפוני של הרמה שבשיאו של מסיב וינסון, בחלקו הדרומי של קו הגובה העיקרי של רכס סנטינל, כ-2 ק"מ צפונית לפסגת הוליסטר. ב-1966 אוחדו שתי המשלחות ובראש המשלחת המאוחדת עמד ניקולאס קלינץ'. בדצמבר של אותה שנה, העביר חיל הים את המשלחת מהעיר קרייסטצ'רץ' בניו זילנד לבסיס צבאי אמריקאי  באנטארקטיקה. משם עברו במטוס סקי (הרקולס C-130) אל רכס הרי הסנטינל. כל חברי המשלחת הצליחו להגיע לפסגה. הקבוצה הראשונה, שמנתה ארבעה מטפסים, עמדה על ראש ההר ב-18 בדצמבר 1966. עוד 4 הגיעו ב-19 ושלושת האחרונים ב-20 לחודש. משלחת מ-2001 הייתה הראשונה לטפס בנתיב המזרחי, וגם ערכה מדידות GPS של גובה הפסגה.  נכון ל-2010, ניסו 1,400 מטפסי הרים להגיע אל פסגת הר וינסון.
הטיפוס על הר וינסון אינו קשה במיוחד מבחינה טכנית, מעבר לסכנות הרגילות של מסע רגלי באנטארקטיקה.
ההר זכה לתשומת לב ציבורית הודות להיותו חלק מאתגר הטיפוס: שבע הפסגות, אל הפסגה הגבוהה בכל יבשת. בין השנים 1985–2000 הדריכה חברת Adventure Network International, שהיא היחידה הרשאית להעלות מטפסים באופן פרטי, יותר מ-450 לקוחות אל הפסגה.
מורילו סרקיירה

מורילו סרקיירה פאים (בפורטוגזית: Murilo Cerqueira Paim; נולד ב-27 במרץ 1997 בסאו גונסאלו דוס קמפוס שבברזיל) הוא כדורגלן ברזילאי המשחק בעמדת הבלם בקבוצת פלמיירס מליגת העל הברזילאית.
קריירת מועדונים

סרקיירה גדל במחלקת הנוער של קרוזיירו. הוא ערך 34 הופעות ליגה במדי הקבוצה הבוגרת של המועדון במסגרת ליגת העל הברזילאית.
ב-18 ביוני 2019 חתם סרקיירה על חוזה לחמש שנים בלוקומוטיב מוסקבה מליגת העל הרוסית. בסך הכל ערך 52 הופעות ליגה במדי המועדון, בהן הבקיע ארבעה שערים.
ב-12 בינואר 2022 חתם על חוזה לחמש שנים בפלמיירס מליגת העל הברזילאית.
הערות שוליים

↑  Серкейра Мурило – в "Локо"! באתר הרשמי של לוקומוטיב מוסקבה, 18 ביוני 2019 (ברוסית)
↑  Palmeiras contrata zagueiro Murilo, campeão pelo Lokomotiv באתר הרשמי של פלמיירס, 12 בינואר 2022 (בפורטוגזית)
מלך ברגר

| --- | --- |
אין תמונה חופשית
 לידה:  1926 צ'כוסלובקיה 
 פטירה:  20 בנובמבר 2022 (בגיל 96 בערך) ישראל 
 מקום קבורה:  הרצליה 
 תקופת הפעילות:  מ-1971
 תחום יצירה:  ציור באמצעות  חומרים טבעיים
 מספר צאצאים:  2 
 אתר רשמי
 
מלך ברגר (1926 – 20 בנובמבר 2022) היה אמן שיצר בחומרים שמקורם בטבע ומשורר קומוניסטי ישראלי.
חייו ופעילותו הפוליטית

מלך ברגר נולד ב-1926 בצ'כוסלובקיה. ב-1929 היגר יחד עם משפחתו לברזיל, שם הוריו עסקו בחקלאות בחווה שהקים הברון הירש בקואטרו אירמאוס שבריו גרנדה דו סול. בגיל חמש-עשרה התחיל לעבוד כפועל במפעל בפורטו אלגרה, עיר המפורסמת במאבקי העובדים שלה. מגיל שמונה-עשרה התקרב למפלגה הקומוניסטית הברזילאית, והשתתף בפעילויותיה עד לעלייתו לישראל. ברגר הוא בוגר בית-הספר לחקלאות וגינון בברזיל.
ברגר עלה לישראל ב-1951. בשנות חייו הראשונות בארץ הוטעה על ידי מפלגת מפ"ם, שטענה בפניו שהיא המפלגה הקומוניסטית הישראלית האמיתית, ובעקבות זאת הצטרף לתנועת הקיבוץ הארצי והתגורר במשך כמה שנים בקיבוצי התנועה - מפלסים וגעש. שירת בצה"ל בחטיבת גבעתי. ב-1955, לאחר שהבין כי התנועה הקיבוצית אינה המפלגה הקומוניסטית שבה ייחל להיות חבר, פרש מקיבוץ געש, הצטרף למפלגה הקומוניסטית הישראלית ועבר לגור בקיבוץ יד חנה, שבמהלך השנתיים שקדמו לכך, למעלה ממחצית חבריו הצטרפו למפלגה הקומוניסטית והפכו לקיבוץ קומוניסטי.
ב-1958 עבר לרחובות. מאז 1960 התגורר בבאר שבע. בין 1960 ל-1981 עבד כגנן, תחילה במכון לחקר הנגב, שממנו פוטר בגלל פעילות פוליטית למען העובדים, ובהמשך במחלקת הגינון של עיריית באר-שבע. ב-1981 יצא לפנסיה מוקדמת.
ברגר היה חבר במפלגה הקומוניסטית הישראלית. השתתף במאות הפגנות ומאבקים, למען שלום, צדק חברתי ופתרון צודק של הסכסוך הישראלי-פלסטיני.
מלך ברגר היה נשוי ואב לשתי בנות. נפטר ב-20 בנובמבר 2022, והובא לקבורה בבית הקברות בהרצליה.
יצירתו האמנותית

ביצירתו האמנותית הייחודית, המבוססת על בניית תמונות בחומרים טבעיים, החל לעסוק ב-1971, בעקבות מפגש עם אישה במהלך נופש בחוף כנרת, שישבה על החוף והדביקה צדפות ואבני נהר קטנות לצנצנות העשויות מזכוכית. המפגש הדליק בו את ניצוץ האמן, וגרם לו להקדיש את חייו לאמנות בחומרי הטבע, כאמצעי להעברת המסרים של איכות הסביבה וערכים כלל אנושיים נוספים.
ביצירתו המגוונת ביותר, ברגר השתמש בעשרות סוגי חומרים, כגון: חלוקי נחל, אבנים, ענפי עצים יבשים, סוגים שונים של פרחים, סוגי חול וחול צבעוני, נוצות, קליפת בצל, גרעיני וגלעיני ירקות ופירות.
בידי ברגר נוצרו מאות תמונות, שרוכזו בביתו בבאר-שבע. עיקר הנושאים שבהם עוסקת יצירתו האמנותית הם: שלום, אהבת הטבע והסביבה, מהפכת אוקטובר, דיוקנאות של דמויות היסטוריות מהתקופה הסובייטית ותקופות אחרות, ובין היתר תמונותיהם של יורי גגארין, גאורגי דימיטרוב, אמיל תומא, אבן סינא, הרמב"ם ועוד.
ברגר קיים תערוכות וחוגים, בבתי ספר, מועדוני קשישים, ובמוסדות חינוך ותרבות. ערך תערוכות ברחבי הארץ. מאז 2005 קיים פעילות קבועה בבית הספר החקלאי אשל הנשיא, שבמסגרתה מתקיימת תערוכת קבע מיצירותיו וארכיון עם המסמכים הקשורים לפעילותו האמנותית.
בשנת 2020 הוצגה "מלך ברגר: התנאי לשגשוג האנושות" - תערוכת יחיד מוזיאלית ראשונה של עבודותיו במוזיאון תל אביב לאמנות. התערוכה, שאצרה רותי דירקטור, כללה עבודות משנות ה-70 ועד לשנות האלפיים, העשויות מחומרים טבעיים, בהם גרעינים, זרעים, זרדים, נוצות ועוד.
שיריו

מלך ברגר החל בכתיבת שירים בשנת 1945, עוד בהיותו בברזיל. שיריו הראשונים נכתבו בפורטוגזית. כשלוש שנים לאחר הגעתו לארץ התחיל לכתוב עברית. לאחר הפסקה בת קרוב לעשרים שנה, חזר לכתוב בשנת 1999. כתב אלפי שירים פוליטיים, חברתיים, בנושאי טבע, ונושאים בעלי ערך כלל אנושי נוספים.
הערות שוליים

↑  מתנכלים לפועל כנקמנות פוליטית, קול העם, 4 בנובמבר 1963
↑  עשרות ליוו את האמן הקומוניסטי מלך ברגר שנטמן בבית העלמין בהרצליה בדרכו האחרונה, באתר "זו הדרך", 21 בנובמבר 2022
↑  מלך "שידך" בין איינשטיין לאום-כולתום, מעריב, 4 באפריל 1979
↑  תערוכה מוזיאלית ראשונה למלך ברגר, באתר מוזיאון תל אביב לאמנות
| --- | --- |
בקרת זהויות :  NLI: 987007517107505171  ULAN: 500485678  VIAF: 308267689   WorldCat (עם VIAF): 308267689
מוריי (סקוטלנד)

ערך זה עוסק במחוז בסקוטלנד. אם התכוונתם למשמעות אחרת, ראו .
| --- | --- |
סמל מורייסמל מוריי
 מדינה / טריטוריה:  הממלכה המאוחדת הממלכה המאוחדת
 אומת הבית:  סקוטלנד סקוטלנד
 בירת המחוז:  אלגין 
 תאריך ייסוד:  1 באפריל 1996
 שטח:  2,238 קמ"ר
 אוכלוסייה:  ‏
  ‑ במחוז:  95,820 (2019)
  ‑ צפיפות:  110 נפש לקמ"ר (2022)
 קואורדינטות:  57°25′00″N 3°15′00″W﻿ / ﻿57.416666666667°N 3.25°W﻿ / 57.416666666667; -3.25 
 אזור זמן:  UTC
 http://www.moray.gov.uk/
  מפת מיקום  מפה מפורטת    he tabBackground:;tabBorder:#aaa;defaultTab:0;
 
מחוז מוריי (באנגלית: Moray; בגאלית סקוטית: Moireibh) הוא מחוז ממחוזות סקוטלנד, הממלכה המאוחדת.
המחוז נוצר בשנת 1996 על בסיס נפת מוריי במחוז גרמפיין, עיר הבירה והמרכז האדמיניסטרטיבי של המחוז היא אלגין.
גאוגרפיה

מחוז מוריי שוכן במזרח סקולנד, הוא גובל עם מצפון עם לשון הים של מוריי והים הצפוני, מחוז היילנד ממערב ואברדינשייר ממזרח.
אוכלוסיית המחוז כולה מונה 94,280, כאשר אלגין היא העיר המרכזית והגדולה במחוז עם 25,040 תושבים שהם כרבע מאוכלוסיית המחוז. מלבד העיר אלגין, במחוז נמצאות מספר עיירות קטנות בהם פורס (Forres) עם 9,900 תושבים, באקי (Buckie) עם 9,010 תושבים, לוסימות' (Lossiemouth) עם 6,840 תושבים, וקית' (Keith) עם 4,610 תושבים.
בחלק הצפוני של המחוז, סמוך לעיירה לוסימות', נמצא בסיס חיל האוויר המלכותי לוסימות' שהוא אחד מבסיסי האוויר החשובים והגדולים בבריטניה.
הערות שוליים

↑  נכון לשנת 2022.
↑  נכון לשנת 2020.
1 2 3 4  נכון ל-2011.
| --- | --- |
בקרת זהויות :  NLI: 987007564575705171  LCCN: n81063007  MusicBrainz: a6a041ae-04ff-4fac-9aed-18e63be5dd10  VIAF: 163764339   WorldCat (עם VIAF): 163764339
מסתובבים

מסתובבים הוא שמו של אלבום האולפן הרביעי והאחרון של הזמרת איגי וקסמן אשר יצא בשנת 2006, בחברת התקליטים התו השמיני.
רקע והפקה

לאחר שש שנים בהן לא הוציאה וקסמן אלבום, נודע בתחילת 2006 כי אלבום אולפן רביעי יופץ. באפריל באותה השנה הגיעה למועדון הבארבי בתל אביב-יפו, שם קיימה ערב השקה מיוחד עבור מסתובבים. במסגרת הערב, השתתף אורח מיוחד: חמי רודנר, בעלה לשעבר והמפיק המוזיקלי של שני אלבומי האולפן הראשונים שלה.
בריאיון ל-ynet סיפרה וקסמן על השתתפותו של רודנר: ”אנחנו ממש חברים טובים, לפני שלושה חודשים הוא גם ראיין אותי לתוכנית הטלוויזיה שלו – 'מרגיש בבית'. הוא מאוד קשור לחוויה המוזיקלית שלי ואני מאוד מתרגשת מהעובדה שהוא יהיה שם איתי הערב”.
הסינגל המוביל "תמיד אוהב תמיד נפגע" שהולחן על ידי שרון הולצמן זכה להצלחה נאה ברדיו כאשר דורג בשיאו במקום ה-12 במצעד העברי השבועי של רשת ג'.
רשימת רצועות

| מסתובבים> מס' | מסתובבים> שם | מסתובבים> משך | מסתובבים>  | מסתובבים>  | מסתובבים>  | מסתובבים>  | מסתובבים>  | מסתובבים>  | מסתובבים>  |
| --- | --- | --- | --- | --- | --- | --- | --- | --- | --- |
| 1. | מסתובבים  | 4:08 |  |  |  |  |  |  |  |
| 2. | תמיד אוהב תמיד נפגע  | 3:50 |  |  |  |  |  |  |  |
| 3. | משחקת עם בובות  | 3:33 |  |  |  |  |  |  |  |
| 4. | להתעטף בעצב לכבודך  | 5:06 |  |  |  |  |  |  |  |
| 5. | הפכתי אבן  | 4:36 |  |  |  |  |  |  |  |
| 6. | חלק מאוויר  | 4:43 |  |  |  |  |  |  |  |
| 7. | כשתחזור  | 3:35 |  |  |  |  |  |  |  |
| 8. | דולי פרטון  | 2:39 |  |  |  |  |  |  |  |
| 9. | אמן יהיה  | 4:41 |  |  |  |  |  |  |  |
| משך כולל: | משך כולל: | 36:56 |  |  |  |  |  |  |  |
הערות שוליים

1 2  מסובבים, 2006-01-01, נבדק ב-2023-08-07
1 2 3  אור ברנע, כשאיגי (שוב) פגשה את חמי, באתר ynet, 10 באפריל 2006
↑  12.1.2006 – פזמונט, באתר pizmonet.co.il
| איגי וקסמן |
| --- | --- | --- |
| אלבומי אולפן | אדום • לא מחכה יותר לדוור • בעדינות • מסתובבים |  |
| ערכים קשורים | איפה הילד? • אשלי וקסמן בקשי (בת דודה) • חמי רודנר • ישי אדר • "היכל התהילה" • "יפה לך" |  |
| איגי וקסמן – סינגלים |
| --- | --- | --- |
| אדום | "תישא אותי לאשה" • "תהרוג אותי לאט" • "אדום" • "אין לי מה לומר לך" • "מאוד פרוע" • "פחד" • "יש לי חברה" |  |
| לא מחכה יותר לדוור | "לא מחכה יותר לדוור" • "בדרך למילווקי" • "קח את מה שיש בי" • "שיר הנגב" • "לעצום עיניים" • "תיפצע כשתרוץ אלי שוב" |  |
| בעדינות | "צופה בך" • "רק רגע" • "איש קטן למטה" • "עוד קצת" • "בעדינות" |  |
| מסתובבים | "תמיד אוהב תמיד נפגע" • "משחקת עם בובות" • "דולי פרטון" |  |
| סינגלים אחרים | "בטי בם" • "יש בו אש" • "רק בשביל לקבל חיבוק" • "יש עוד סיכוי" • "אורות וצללים" • "בוא איתי" • "הלכנו לאיבוד" • "הספוט עליי" • "כלום לא קרה" |  |
מלך האריות (סדרת סרטים)

| --- | --- |

מארז טרילוגיית מלך האריות ב-DVD בעברית
 הופק בידי:  אולפני ההנפשה של וולט דיסני
 מדינה:  ארצות הברית 
 סרטים בסדרה:  מלך האריות מלך האריות 2: מלכות סימבה מלך האריות 3: האקונה מאטאטה
 
מלך האריות (באנגלית: The Lion King) היא טרילוגיית סרטים מונפשת אמריקאית מבית היוצר של חברת וולט דיסני שזכתה להצלחה בינלאומית מסחררת. בעקבות ההצלחה המסחרית של הסרט הראשון בסדרה, מלך האריות, משנת 1994 הופקו שני סרטי המשך, סדרת ספין אוף בטלוויזיה, מחזמרים, משחקי וידאו, מרצ'נדייז ופרטי אספנות אחרים.
בשנת 2019 נוצר גם סרט לייב אקשן המהווה עיבוד מחדש לסרט המקורי מ-1994.
סרטי הסדרה

מלך האריות הוא הסרט המקורי של הסדרה שהופק בידי אולפני ההנפשה של וולט דיסני ויצא לאקרנים ב-24 ביוני 1994. "מלך האריות" הוא ה-32 במספר של סרטי קלאסיקות האנימציה של דיסני ומשתייך לאחד מרגעי השיא של תקופת הרנסאנס של דיסני. עלילת הסרט מושפעת בכבדות מיצירתו של ויליאם שייקספיר, המלט.
מלך האריות 2: מלכות סימבה הוא סרט ההמשך שיצא ישירות לקלטת וידאו. הוא יצא ב-VHS בארצות הברית ב-27 באוקטובר 1998 ויצא מחדש ל-DVD ב-23 בנובמבר 1999 במהדורה מוגבלת. הסרט מושפע מרומיאו ויוליה, יצירה נוספת של שייקספיר.
מלך האריות 3: האקונה מאטאטה הוא הסרט השלישי בסדרה שיצא גם הוא ישירות לווידאו, ב-10 בפברואר 2004. הסרט הוא סוג של פריקוול לסרט הראשון, שמתמקד בטימון ופומבה. בסרט קיימים אלמנטים המעידים על כך שהוא מושפע במקצת ממחזהו של טום סטופארד, Rosencrantz and Guildenstern are Dead שבו תוארו הדמויות כי הן נראות בכל אירוע מרכזי ב"המלט".
הצלחה

"מלך האריות" גרף הכנסות של כ-783 מיליון דולר, מה שהפך אותו לסרט המצליח ביותר באותה השנה וסרט האנימציה המצליח ביותר באותה תקופה. שיא זה נשבר ב-2003 עם יציאתו של סרט האנימציה הממוחשבת "מוצאים את נמו", של חברת פיקסאר שהכניס כ-867,893,978 מיליון דולר. כיום, "מלך האריות" עדיין נחשב לסרט האנימציה המסורתית (אנימציה שאינה ממוחשבת) המצליח ביותר בכל הזמנים.
הסרט קיבל מועמדויות רבות לפרסים רבים. בין היתר, הוא זכה בפרס אוסקר לתכליל הטוב ביותר, פרס גלובוס הזהב לסרט הקומי או המוזיקלי הטוב ביותר, ופרס אנני לסרט האנימציה הטוב ביותר. השיר "אהבה יש באוויר" (במקור: Can You Feel the Love Tonight; התוכלי להרגיש את האהבה הלילה) זכה בפרס האוסקר לשיר המקורי הטוב ביותר, פרס גלובוס הזהב לשיר המקורי הטוב ביותר, פרס שידור המוזיקה המאוחד ופרס גראמי לביצוע הווקאלי הטוב ביותר.
"מלך האריות 2", שיצא ישירות לווידאו, מכר 3.5 מיליון עותקים בשלושת הימים הראשונים לצאתו. סך הכל הוא מכר כ-13 מיליון עותקים, במהלך ההפצה הראשונית בשלהי שנות ה-90. שני סרטי ההמשך זכו בפרס אנני לסרט האנימציה הטוב ביותר בהפקת בידור ביתי והסרט השלישי זכה בחמישה פרסי DVD Exclusive Awards. המחזמר המבוסס על סדרת הסרטים זכה בשישה פרסי טוני, כולל פרס המחזמר הטוב ביותר.
הצלחה > הכנסות קופתיות

| 0 | 1 | 2 | 3 | 4 |
| --- | --- | --- | --- | --- |
| סרט | תאריך יציאה | הכנסות | הכנסות | הכנסות |
| סרט | תאריך יציאה | ארצות הברית | הכנסות חוץ | הכנסות עולמיות |
| מלך האריות | 15 ביוני 1994‏ | $328,541,776‏ | $455,300,000‏ | $783,841,776‏ |
| מלך האריות 2: מלכות סימבה | 27 באוקטובר 1998 | ישירות לווידאו | ישירות לווידאו | ישירות לווידאו |
| מלך האריות 3: האקונה מאטאטה | 10 בפברואר 2004 | ישירות לווידאו | ישירות לווידאו | ישירות לווידאו |
הערות שוליים

1 2  "The Lion King (1994)". Yahoo! Movies. נבדק ב-2009-09-10.
↑  "Disney: Notes on the end of the Disney Renaissance". decentfilms.com. נבדק ב-2008-08-26.
↑  The Lion King: Platinum Edition (Disc 2), Origins (DVD). Walt Disney Home Entertainment. 1994-06-15.
↑  The Lion King 2: Simba's Pride - ComingSoon.net
↑  Nancy Churnin. Catch the `King' when he was a cub. Dallas Morning News. February 17, 2004
↑  Joe Leydon. The Lion King 1½. Variety. February 11, 2004
↑  Chris Willman. The Lion King 1 ½. Entertainment Weekly. February 20, 2004
↑  The Lion King 1½. VideoHound's Golden Movie Retriever
↑  "Highest grossing animated films". Box Office Mojo. נבדק ב-2008-07-29.
↑  "The Lion King interview". אורכב מ-המקור ב-2007-12-31. נבדק ב-2009-03-12.
↑  "The 67th Academy Awards (1994): Nominees and Winners". Oscarguy.com. אורכב מ-המקור ב-2008-10-07. נבדק ב-2009-03-17.
↑  "SEARCH - Lion King, The". Hollywood Foreign Press Association. אורכב מ-המקור ב-2012-03-03. נבדק ב-2008-08-05.
↑  "Legacy: 22nd Annual Annie Award Nominees and Winners (1994)". Annie Awards. נבדק ב-2008-08-05.
↑  Disney
↑  "The Lion King Tony Awards". tonyawards.com. נבדק ב-2008-08-14.
↑  "The Lion King Study Guide" (PDF). disney.go.com. נבדק ב-2008-08-14.
1 2 3  "The Lion King (1994)". Box Office Mojo. נבדק ב-2008-07-29.
| מלך האריות |
| --- | --- | --- |
| סרטים | מלך האריות (1994) • מסביב לעולם עם טימון ופומבה (1997) • מלך האריות 2: מלכות סימבה (1998) • מלך האריות 3: האקונה מאטאטה (2004)  • משמר האריות - השאגה חוזרת (2015) • מלך האריות (2019) • מופאסה: מלך האריות (2024) |  |
| סדרות | טימון ופומבה (1999 - 1995) • משמר האריות (2019 - 2015) |  |
| דמויות | סימבה • נלה • מופסה • טימון ופומבה • סקאר • דמויות נוספות |  |
| שירים | "Circle of Life"‏ • "I Just Can't Wait to Be King"‏ • "Be Prepared" • "האקונה מטטה" • "Can You Feel the Love Tonight" ‏• "He Lives in You" ‏• "Spirit" |  |
| פסקולים | מלך האריות • The Lion King |  |
| שונות | מלך האריות (1997) • האקונה מטטה • The Lion Sleeps Tonight • מלך האריות (משחק וידאו) |  |
| --- | --- |
בקרת זהויות :  MusicBrainz: bf32252d-ed85-437d-9194-ca437eb10745
מישל לארוק

| --- | --- |

 לידה:  15 ביוני 1960 (בת 64) ניס, צרפת 
 מדינה:  צרפת 
 תקופת הפעילות:  1988 – אין ערך 
 מקום לימודים:  אוניברסיטת ניס סופיה אנטיפוליס 
 בן או בת זוג:  François Baroin   François Baroin (2008–?) 
 פרסים והוקרה:  אבירה בלגיון הצרפתי (31 בדצמבר 2018)  קצינה במסדר ההצטיינות הלאומי (15 במאי 2015) 
 http://www.michelelaroque.fr
 פרופיל ב-IMDb
 
מישל לארוק (בצרפתית: Michèle Laroque; נולדה ב-15 ביוני 1960) היא שחקנית וקומיקאית צרפתייה.
ביוגרפיה

לארוק נולדה בניס, היא בתם של רקדנית וכנרית רומנייה שברחה מרומניה לצרפת בתקופת שלטונו הקומוניסטי של גאורגה גאורגיו-דז' ושל איש נדל"ן.
היא למדה כלכלה ואנגלית באוניברסיטת ניס ובאותה תקופה גם לקחה שיעורי קומדיה באנטיב, לאחר מכן גם הלכה ללמוד באוסטין שבטקסס.
היא הופיעה לראשונה בטלוויזיה בתוכנית ההומוריסטית "La Classe" בערוץ France 3 ב-1988, ובשנה אחר כך הופיעה לראשונה בקולנוע בסרט "Suivez cet avion". בסרט "Le Mari de la coiffeuse" מ-1990 שהיה מועמד לפרס באפט"א לקולנוע בקטגוריית הסרט הזר הטוב ביותר שיחקה תפקיד קטן. ב-1993 גילמה את הדוכסית אן ז'נבייב דה בורבון-קונדה בסרט "Louis, enfant roi" על חייו של לואי הארבעה עשר, מלך צרפת. ב-1995 שיחקה בסרט נלי ומר ארנו. ב-1996 שיחקה בסרט "Le Plus Beau Métier du monde" שהוצג בפסטיבל הסרטים הבינלאומי במוסקבה.
היא הייתה מועמדת פעמיים לפרס סזאר ב-1992 וב-1996.
ב-2002 דובבה את קפטן אמיליה בדיבוב הצרפתי של הסרט "כוכב המטמון". ב-2019 שיחקה בתפקיד הראשי בקומדיה "תנו לפרוש בשקט".
לארוק הייתה נשואה לבמאי התיאטרון דומיניק דשאן ומנישואים אלה נולדה לה בת.